The Young Master

The Young Master er en hongkongkinesisk actionkomedie og kampsportfilm fra 1980 regissert av Jackie Chan. Chan var også med å skrev manus. Filmen handler om en ung mann, Dragon, som i all hast må steppe inn som deltaker for sin bror i en løvedanskonkurranse som arrangeres årlig mellom to rivaliserende skoler. Etter kampen blir det kjent at hans bror har forrådt sitt eget skolelag og han havner dermed i vanære. Han forsvinner i skam og roter seg inn i en kriminell gjeng som utnytter ham. Dragon legger ut på leting etter broren, men får selv problemer da han på reisen blir tatt for å være en beryktet kriminell. For å renvaske seg selv og sin bror må han fange de riktige forbryterne. Det hele ender i en lang brutal kamp mellom Dragon og den riktige forbryteren, der Dragon til slutt trekker det lengste strået og vender hjem til landbyen som helt. Jackie Chan spiller selv hovedrollen, mens sentrale biroller spilles av Wei Pai, Yuen Biao, Shih Kien, Lily Li og Hwang In-Shik. Som de fleste andre filmer med Jackie Chan inneholder også denne betydelig mengder med orientalsk kampkunst og akrobatikk. Filmens originalspråk er kinesisk, men den ble lansert internasjonalt med engelsk dubbet tale. 

Dette er den andre filmen som Jackie Chan regisserte og den første han gjorde med Golden Harvest. 

The Young Master innbrakte drøyt HKD1 millioner i Hongkong. Den ble også en suksess i andre østasiatiske land, spesielt i Sør-Korea, hvor den ble den mest innbringende filmen i 1980. Den oppnådde også en viss popularitet i Spania hvor den solgte 288 000 kinobilletter i 1982. 

Den ble ikke satt opp på norsk kino, men ble utgitt på leievideo rundt 1983.

Rollebesetning 

 Jackie Chan – Dragon / Lung
 Wei Pai – Tiger / Jing, Dragons bror
 Shih Kien – Sang Kung, politisjef
 Yuen Biao – Sang Kungs sønn
 Lily Li – Sang Kungs datter
 Hwang In-Shik – Master Kam, kriminell
 Tien Feng – Master Tien
 Fung Fung – Onkel / Ah Suk
 Lee Hoi-sang – Kams andre livvakt
 Fung Hak-kun – Kams første livvakt
 Fan Mei - Sheng – Bull
 Yue Tau-ean – Cross Eye
 Bruce Tang Yim-chan – Ah Chang

Referanser

Eksterne lenker 
 

 

Filmer fra 1980
Hongkongkinesiske actionkomedier
Hongkongkinesiske kampsportfilmer
Filmer lagt til Kina